stanford-oval/wikipedia huggingface dataset:
Deszkatemplom

| Deszkatemplom |
| --- | --- |

Sijainti:  Miskolc, Unkari
Kirkkokunta:  reformoitu
Materiaali:  puu
Tyylisuunta:  jugend
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Deszkatemplom (Puukirkko) sijaitsee Miskolcissa, Unkarissa. Reformoidun kirkon käytössä oleva kirkko on rakennettu puusta, mikä ei ole Unkarissa kovin tyypillistä. Nykyinen kirkko on rakennettu vuonna 1999 kopioksi vuonna 1997 tulipalossa tuhoutuneesta kirkosta.
Ensimmäinen Deszkatemplomin paikalla ollut kirkko vihittiin käyttöön 13. syyskuuta 1637. Tieto on kuitenkin suullista perimätietoa eikä se siten ole täysin varma. Ensimmäinen kirjallinen maininta kirkosta on vuodelta 1698. Vuonna 1724 rakennettiin ensimmäinen Deszkatemplomiksi nimitetty kirkko, ja se säilyi muuttumattomana vuoteen 1937 asti, jolloin huonoon kuntoon päässyt kirkko rakennettiin uudelleen. Rakentamisessa käytettiin Transilvaniasta tuotua puuta, ja myös kirkon koristelussa oli transilvanialaisia piirteitä. Vuonna 1997 4. joulukuuta vastaisena yönä eräs mielisairas sytytti kirkon palamaan, ja se paloi maan tasalle. Julkisen keräyksen ja valtiontuen avulla kirkko rakennettiin uudelleen kahdessa vuodessa.
Daniil Trifonov

Daniil Trifonov Carnegie Hallissa (2017)
Daniil Olegovitš Trifonov (ven. Даниил Олегович Трифонов; s. 5. maaliskuuta 1991 Nižni Novgorod) on venäläinen pianisti ja säveltäjä.
Trifonov kasvoi musikaalisessa perheessä ja aloitti pianonsoiton 5-vuotiaana. Hän opiskeli Gnesin-instituutissa Tatjana Zelikmanin pianoluokalla ja suoritti myös sävellysopintoja. 17-vuotiaana Trifonov lähti Yhdysvaltoihin jatkamaan opintojaan Clevelandin musiikki-instituutissa Sergei Babayanin johdolla.
Trifonov on saavuttanut useita kilpailuvoittoja, kuten kolmannen sijan Varsovan Chopin-kilpailussa sekä vuonna 2011 kuuden viikon aikavälillä ensipalkinnot Tšaikovski- ja Arthur Rubinstein -kilpailuissa. Trifonovilla on ollut Gesellschaft der Musikfreunden muusikkoresidenssi Itävallassa.
Trifonov teki ensimmäisen CD-julkaisunsa Frédéric Chopinin sooloteosten valikoimasta Decca-levymerkillä vuonna 2011. Helmikuussa 2013 hän solmi eksklusiivisen levytyssopimuksen Deutsche Grammophonin kanssa. Hänen ensimmäinen tällä sopimuksella tekemänsä levytys oli Trifonov: The Carnegie Recital, joka toi pianistille Grammy-ehdokkuuden. Trifonov on saanut myös muita Grammy-ehdokkuuksia ja tullut vuonna 2017 Grammy-palkituksi Transcendental-levytyksestä. Hänen omien sävellystensä joukossa on hänen keväällä 2014 kantaesittämänsä konsertto pianolle ja orkesterille.
Aiheesta muualla

Viralliset sivut (englanniksi)
Didi

Didi vuonna 1958.
Valdir Pereira (8. lokakuuta 1928 Campos, Rio de Janeiron osavaltio, Brasilia – 12. toukokuuta 2001 Rio de Janeiro, Rio de Janeiron osavaltio, Brasilia) eli Didi oli brasilialainen jalkapalloilija. Hän pelasi Brasilian maajoukkueessa vuosien 1954, 1958 ja 1962 MM-kilpailuissa, joista kahdessa jälkimmäisessä Brasilia voitti maailmanmestaruuden. Didi oli aikanaan yksi maailman parhaista pelinrakentajista, ja tunnettiin muun muassa vapaapotkustaan (”putoava lehti”). Seuratasolla hän edusti muun muassa Fluminensea, Botafogoa ja espanjalaista Real Madridia. Pelaajauransa jälkeen hän valmensi muun muassa Perun, Kuwaitin ja Saudi-Arabian maajoukkueita sekä turkkilaista Fenerbahçea.
Didi kuoli keuhkokuumeeseen 72-vuotiaana vuonna 2001.
Aiheesta muualla

Didi Football Database -sivustolla (englanniksi)
Didi Sambafoot.com-sivustolla (englanniksi) (portugaliksi) (ranskaksi)
Brasilian joukkue – Jalkapallon MM-kilpailut 1958
1 Castilho |
2 Bellini |
3 Gilmar |
4 Djalma Santos |
5 Dino Sani |
6 Didi |
7 Zagallo |
8 Oreco |
9 Zózimo |
10 Pelé |
11 Garrincha |
12 Nílton Santos |
13 Moacir |
14 de Sordi |
15 Orlando |
16 Mauro Ramos |
17 Joel |
18 Mazzola |
19 Zito |
20 Vavá |
21 Dida |
22 Pepe
Valmentaja: Feola
Brasilian joukkue – Jalkapallon MM-kilpailut 1962
1 Gilmar |
2 Djalma Santos |
3 Mauro Ramos |
4 Zito |
5 Zózimo |
6 Nílton Santos |
7 Garrincha |
8 Didi |
9 Coutinho |
10 Pelé |
11 Pepe |
12 Jair Marinho |
13 Bellini |
14 Jurandir |
15 Altair |
16 Zequinha |
17 Mengálvio |
18 Jair da Costa |
19 Vavá |
20 Amarildo |
21 Zagallo |
22 Castilho
Valmentaja: Moreira
Double Trouble

Double Trouble voi tarkoittaa ainakin seuraavia:
Double Trouble, Gillan-yhtyeen albumi vuodelta 1981
Double Trouble, Hurriganesin ja Remu Aaltosen kokoelma-albumi vuodelta 1997
Double Trouble, Stevie Ray Vaughanin vuonna 1978 perustama blues rock -yhtye
Ansa Elvikselle (engl. Double Trouble), Elvis Presleyn tähdittämä elokuva vuodelta 1967
Double Trouble, vuonna 1992 ilmestynyt toimintaelokuva, jonka pääosia näyttelivät veljekset Peter ja David Paul, ”Barbarian Brothers”.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Double Trouble”, voi hakea sivunnimihaulla, laajalla sivunnimihaulla tai tekstihaulla.
Constante-luokka

| Constante-luokka |
| --- | --- |

Tekniset tiedot
Pituus:  52,12 m
Leveys:  14,63 m
Syväys:  6,71 m
Aseistus
Meritorjunta:  alempi tykkikansi: 26 x 24 naulan tykkiä ylempi tykkikansi: 28 x 12 naulan tykkiä puoli- ja etukansi: 10 x 6 naulan tykkiä
Constante-luokka oli Espanjan laivaston kolmen kaksikantisen 64-tykkisen linjalaivan muodostama alusluokka.
Suunnittelu

Aiemman Constanten tuhouduttua vain viikon palveluksessa olon jälkeen Juan de Acosta sai määräyksen valmistaa korvaava alus. Aluksesta tuli noin 3,35 metriä pidempi kuin edeltäjästään ja 0,61 metriä leveämpi. Alukselle asennettiin sama määrä tykkejä, mutta alemman tykkikannen patterin 18 naulan tykit vaihdettiin 24 naulan tykeiksi.
Alukset

| Nimi (lempinimi) | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| Constante (San Cristóbal) | Real Astillero, Havanna |  | 22. joulukuuta 1730 | 17. kesäkuuta 1732 | myyty 1752 |
| Asía | Havanna | 1734 | 18. joulukuuta 1734 | 18. maaliskuuta 1735 | palveluksesta joulukuussa 1748 |
| América | Havanna | 1735 | 21. tammikuuta 1736 | 1. marraskuuta 1736 | poltettu kesäkuussa 1763 |
Det som engang var

| Det som engang var Burzum |
| --- | --- | --- |

Studioalbumin tiedot
 Äänitetty : huhtikuussa 1992
 Julkaistu: elokuussa 1993
 Tuottaja(t): Varg Vikernes Eirik "Pytten" Hundvin
 Tyylilaji: black metal
 Kesto: 40.01
 Levy-yhtiö: Cymophane   Misantrophy Records
Burzumin muut julkaisut
| Aske 1993 | Det som engang var 1993 | Hvis lyset tar oss 1994 |
Det som engang var (norj. Mitä kerran oli) on Varg Vikernesin yhden miehen yhtyeen, Burzumin, toinen albumijulkaisu. Sen julkaisi alun perin Cymophane ja myöhemmin uudestaan Misantrophy Records. Toisin kuin Burzumin seuraavilla kahdella black metal -albumilla on Det som engang varilla paljon lyhyempiä kappaleita. Itse kappale nimeltään "Det som en gang var" (kirjoitustyylissä ero) löytyy vasta seuraavalta levyltä Hvis lyset tar oss.[lähde? ]
Albumin kansikuva viittaa Dungeons & Dragons -pöytäroolipelin Temple of Elemental Evil -nimisen laajennuksen kansikuvaan. Levyn kansitaiteen on piirtänyt bergeniläinen tatuoija Jannicke Wiise-Hansen, joka piirsi myös Burzumin ensimmäisen albumin kannen.[lähde? ]
Kappaleet

Den onde kysten – 2.20
Key to the Gate – 5.15
En ring til å herske – 7.10
Lost Wisdom – 4.39
Han som reiste – 4.51
Når himmelen klarner – 3.50
Snu mikrokosmos tegn – 9.37
Svarte troner – 2.17
Aiheesta muualla

Albumi Burzumin virallisella sivustolla
Anus.com - Tarkempaa tietoa ja arviointia Burzumin tuotoksista
Det som engang var Discogsissa. (englanniksi)
Albumi Det som engang var Encyclopaedia Metallum -sivustolla (englanniksi)
Creativity Movement

The Creativity Movement on rasistinen, antisemitistinen ja valkoista separatismia  (Arkistoitu – Internet Archive) ajava organisaatio, jonka opista käytetään myös nimeä 'Creativity'.
Ryhmittymä kiistää holokaustin, kannattaa eugeniikkaa ja geenitekniikan edistämistä uskonnollisena missiona, joka on pyhitetty "yksinomaan valkoisen rodun selviytymiselle, leviämiselle ja kehitykselle" .
The Creativity Movement on tunnettu myös nimellä World Church of the Creator (WCOTC) vuosina 1996-2002 ja nimellä Church of the Creator 1973-1996. The Creativity movement ei ole yhteydessä TE-TA-MA "Truth" Foundation's Church of the Creator -järjestöön, joka sai suojatun oikeuden nimeen 1987.
Järjestön perusti Ben Klassen vuonna 1973. Myöhemmin organisaation johdossa toimi Matthew F. Hale. Hale kehitti organisaation nimeen etuliitteen "World" kuvaamaan globaalia missiota tavoitteena maailma ilman juutalaisia ja ei-valkoisia.
Organisaation opit

"The 16 Commandments of Creativity"  (Arkistoitu – Internet Archive) eli "16 Käskyä" luovat ideologian perustan:
Jokaisen sukupolven velvollisuus ja pyhä vastuu taata ja turvata Valkoisen rodun säilyminen kaikkina aikoina tällä planeetalla.
Ole hedelmällinen ja tuottoisa. Tee osuutesi omanlaistesi kansoituksessa. Pyhä päämäärämme on kansoittaa tämä maa yksinomaan Valkoisella rodulla.
Muista, että alempiarvoiset värilliset rodut ovat kuolettavia vihollisiamme, ja kaikista vaarallisin on juutalainen 3. Välitön tavoitteemme on heltymättömästi laajentaa Valkoista rotua, ja vähentää muita rotuja.
Ohjenuora kaikille teoillesi on: Mikä on parasta Valkoiselle rodulle?
Pidä rotusi puhtaana. Valkoisen rodun saastuttaminen on kamala rikos Luontoa ja omaa rotuasi vastaan.
Uskollisuutesi kuuluu ensimmäisenä Valkoiselle rodulle.
Kohtele etuoikeutetusti oman rotusi jäseniä liikekumppanuuksissa. Lopeta kaikki sopimukset juutalaisten kanssa niin pian kuin mahdollista. Älä palkkaa mustaihoisia tai muita värillisiä. Solmi sosiaalisia suhteita vain oman rotusi jäsenten kanssa.
Tuhoa ja poista kaikki juutalaiset ajatukset ja vaikutteet yhteiskunnasta. Työskentele kovasti aikaansaadaksemme maailmasta Valkoinen niin pian kuin mahdollista.
Työ ja Luomiskyky (Creativity) ovat suojelushenkiämme. Pidämme työtä jalona pyrkimyksenä ja halua työhön siunauksena rodullemme.
Päätä jo varhaisessa nuoruudessa, että teet ainakin yhden suuren lahjoituksen Valkoiselle rodulle.
Ylläpidä aina rotusi kunniaa.
On meidän tehtävämme ja etuoikeutemme edesauttaa Luonnon suunnitelmia uurastamalla tulevaisuuden sukupolvien edistyksen ja muutoksen vuoksi.
Sinun tulee kunnioittaa, suojella ja arvostaa perheyhteisön koskemattomuutta ja pitää se pyhänä. Se on välitön yhteys Valkoisen rotumme pitkässä kultaisessa ketjussa.
Koko elämäsi sinun tulee ylläpitää keskeistä uskoamme Vereen, Maahan ja Kunniaan. Toteuta sitä perusteellisesti, sillä se on osa uskomme sydäntä.
Valkoisen rodun ylpeänä jäsenenä ajattele positiivisesti, ole rohkea, itsevarma ja raivoisa. Hyödynnä rakentavasti luomiskykyäsi.
Meidät, Valkoisen rodun taistelutoverit, on määrätty saavuttamaan takaisin ehjä ja tinkimätön määräysvalta omasta kohtalostamme.
RAHOWA

RAHOWA on lyhenne sanoista "RAcial HOly WAr", joka tarkoittaa rotujen välistä pyhää sotaa. Se on aate- ja toimintasuuntaus, jonka mukaan valkoihoisten tulisi yhdistyä ja ryhtyä vastustamaan juutalaisia ja ei-valkoihoisia. Käsitteen lanseerasi Ben Klassen.
RaHoWa tai RAHOWA on myös jo toimintansa lopettanut kanadalainen valkoihoisten valtaa (White Power) sanoituksissaan kannattanut yhtye, joka oli erityisen suosittu uusnatsien keskuudessa. Yhtye levytti Resistance Records -levy-yhtiölle, jossa yhtyeen perustaja ja johtohahmo George Burdi l. Eric Hawthorne oli myös omistajana.
Aiheesta muualla

Creativity Movement (Arkistoitu – Internet Archive)
Constante (1728)

| Constante |
| --- | --- |

Aluksen vaiheet
Rakentaja:  Real Astillero, Havanna
Laskettu vesille:  1728
Palveluskäyttöön:  14. helmikuuta 1730
Poistui palveluskäytöstä:  haaksirikkoutunut 22. helmikuuta 1730
Tekniset tiedot
Pituus:  43,89 m (köli)
Leveys:  14,02 m
Syväys:  6,71 m
Aseistus
Aseistus:  alempi tykkikansi: 26 × 18 naulan tykkiä ylempi tykkikansi: 28 × 12 naulan tykkiä puoli- ja etukansi: 10 × 6 naulan tykkiä
Constante oli Espanjan laivaston vuonna 1728 vesille laskettu kaksikantinen 60-tykkinen linjalaiva.
Valmistus

Alus tilattiin Havannasta. Alus laskettiin vesille 1728 ja otettiin palvelukseen 14. helmikuuta 1730.
Palvelus

Alus lähti 14. helmikuuta 1730 Havannasta Veracruziin päällikkönään Julián María del Pino. Aluksesta piti tulla Flota de Nueva Españan komentajan Marqués de Marin lippulaiva. Alus haaksirikkoutui 22. helmikuuta 1730 neitsytpurjehduksellaan Tabascon rannikolla.
Codford

| Codford |
| --- | --- |

 Codford
 Koordinaatit: 51°9′N, 2°3′W 
Valtio:  Britannia
Maa:  Englanti
Alue:  Lounais-Englanti
Kreivikunta:  Wiltshire
Infobox OKVirheellinen NIMI-arvo: 
Codford on kylä Salisburyn tasangon eteläpuolella Wylyen laaksossa Wiltshiressä Englannissa.
Sijainti

Kylä sijaitsee A36-tien varrella Salisburyn ja Warminsterin välissä. A36-tie kulki ennen pitkin Codfordin pääkatua, mutta kiertotie rakennettiin 1990-luvulla ja se poisti raskaan liikenteen kulun kaupungin läpi.
Historia

Kylä muodostettiin Codford St. Maryn ja Codford St. Peterin kunnista. Läheiset kylät kasvoivat yhteen ja virallinen liitto muodostettiin 1928 molempien osapuolten suostumuksella. Kuusi vuotta myöhemmin seurakunnista tuli yksi. Molemmat kirkot ovat nykyäänkin toiminnassa.
Anglosaksien asiakirjat osoittavat, että vuonna 906 alue tunnettiin nimellä "Codan Ford", joka todennäköisesti tarkoittaa Codan kahlaamoa (engl. Ford of Coda). Kahlauskelpoiseksi tehtyä jokea kutsutaan Wylyeksi, joka saattaa tarkoittaa mutkikasta tai salakavalaa.
Codfordin alueella on pitkä historia anzac-sotilaiden (lyhenne sanoista Australian and New Zealand Army Corps) kanssa. Ensimmäisen maailmansodan aikana harjoitus- ja kuljetusleirejä perustettiin  kymmenille tuhansille sotilaille, jotka odottivat siirtoa Ranskaan. Codfordista tuli myös varikko vuonna 1916 miehille, jotka oli evakuoitu etulinjasta ja jotka eivät olleet enää taistelukelpoisia. Codfordin Anzac-merkki (Anzac Badge) oli australialaisen prikaatin komentajan idea, joka halusi antaa miehilleen näkyvän muistoesineen ensimmäisen maailmansodan ajalta. Tähän kuului myös valtava nousevan auringon merkki (53x45 metriä) "Misery Hillille" vuonna 1917.
Codfordissa on myös anzac-sotilaiden toiseksi suurin sotilashautausmaa Isossa-Britanniassa jossa on yhteensä 97 anzac-hautaa, 636 AIF-sotilaan (First Australian Imperial Force) hautaa ja 173 NZEF-sotilaan (New Zealand Expeditionary Force) hautaa.[lähde? ] Toisen maailmansodan vaikutus heijastuu vielä nykyäänkin paikallisesta yhteisöstä, joka toivottaa edelleen australialaiset ja uusiseelantilaiset lämpimästi tervetulleiksi. Kyläläiset myös pitävät muistotilaisuuden anzac-päivänä (25. huhtikuuta) vuosittain.
Australian Nousevan auringon merkki ja sotilashautausmaa ovat nykyään ainoita näkyviä muistoja ajalta, jolloin sadat sotilaat Britanniasta, Australiasta ja Uudesta-Seelannista asettuivat Codfordiin ja sen liepeille.
Paikallishallinto

Suurinta osaa paikallisista hallinnollisista palveluista avustaa Wiltshiren kreivikunnan valtuusto ja Länsi-Wiltshiren paikallishallinto, joiden molempien toimistot ovat Trownbridgessä 15 mailia Codfordista pohjoiseen. Codfordilla on siis oma yhdeksän hengen kirkollisneuvosto.
Kylää edustaa parlamentissa Westburyn Andrew Murrison. Kylän edustaja Wiltshiren paikallishallinnossa on Andrew Davis, kun taas sen kunnallisvaltuutettu on Cristopher Newbury.
Aiheesta muualla

Kuvia tai muita tiedostoja aiheesta Codford Wikimedia Commonsissa
Digg

| Digg |
| --- | --- |

Verkkosivusto:  https://www.digg.com/
Kaupallinen:  Kyllä
Tyyppi:  Sosiaaliset uutiset
Rekisteröinti:  Vaihtoehtoinen
Kielet:  Pääkielenä englanti, käyttäjien sisältö monikielistä
Omistaja:  BuySellAds
Luonut:  Kevin Rose
Avattu:  5. joulukuuta 2004
Tulot:  8,5 miljoonaa dollaria (2008)
Similarweb-sija:  15497. (kesäkuu 2022)
Nykyinen tila:  Aktiivinen
Digg on Kevin Rosen perustama sosiaalinen verkkosivusto, jolla sen käyttäjät jakavat uutisia ja muuta sisältöä.
Sivuston ideana on uutisten jakaminen toisten käyttäjien kanssa. Kun käyttäjä lisää uutisen sivustolle, se ei ilmesty suoraan etusivulle, vaan se jää "Upcoming"-sivulle, jossa listataan kaikki artikkelit jotka eivät vielä ole päätyneet etusivulle. Etusivulle pääsemistä varten artikkelin on kerättävä tarpeeksi ääniä. Kun artikkelilla on riittävästi ääniä, se siirtyy etusivulle automaattisesti.
Vuonna 2018 mainosyritys BuySellAds osti Diggin.
Digg julkaisi elokuussa 2010 uuden käyttöliittymän (Digg v4), jota pidettiin käyttäjien keskuudessa huonona. Lisäksi käyttäjät katsoivat sivuston suosivan liiaksi mainostajia. Pian uuden käyttöliittymän jälkeen sivuston kävijämäärä putosi puoleen ja 40 % Diggin työntekijöistä, joiden joukossa perustaja Kevin Rose, irtisanottiin. Pettyneet sivuston käyttäjät siirtyivät Diggin kilpailijalle Redditiin, ja Diggin katastrofia on pidetty Redditin suosion nousun alkusysäyksenä.
Clem Burke

| Clem Burke |
| --- | --- |

Henkilötiedot
Koko nimi:  Clement Anthony Bozewski
Syntynyt: 24. marraskuuta 1954 (ikä 69) Bayonne, New Jersey, Yhdysvallat
Ammatti:  muusikko
Muusikko
Taiteilijanimi:  Clem Burke, Elvis Ramone
Aktiivisena:  1972–
Tyylilajit:  punk rock, new wave, hard rock, post-punk, garage rock, poprock
Soittimet:  rummut
Yhtyeet:  Blondie, Chequered Past, Iggy Pop, Joan Jett, Pete Townshend, Bob Dylan, The International Swingers, The Empty Hearts
  [ Muokkaa Wikidatassa ] [ ohje ]  
Clem Burke (s. 24. marraskuuta 1955, New York, Yhdysvallat) on yhdysvaltalainen muusikko. Hän on soittanut rumpuja Blondie-yhtyeessä.
Ura

Clem Burke syntyi Clement Anthony Bozewskina 24. marraskuuta 1954 Bayonnessa New Jerseyssä.
Clem Burke oli 18-vuotiaana perustamassa Blondie-yhtyettä yhdessä Chris Steinin ja Debbie Harryn kanssa. Burke pysyi yhtyeessä sen uran ensimmäisen vaiheen ajan ja oli keskeisessä roolissa 90-luvun lopun uudelleenkoontumisessa.
1980- ja 1990-luvuilla, kun Blondie oli hajonnut, Burke soitti rumpuja useiden yhtyeiden ja sooloartistien kanssa, kuten: Pete Townshend, Bob Dylan, Eurythmics, The Plimsouls, Joan Jett, Wanda Jackson ja Johnny Thunders. Hän soitti rumpuja myös Iggy Popin kokeellisella albumilla Zombie Birdhouse vuonna 1982.
Ollessaan Blondiessa Clem tapasi ensimmäisen kerran kitaristi Steve Jonesin Lontoossa. 1980-luvun puolivälissä Clem ja Jones perustivat Chequered Past -yhtyeen, johon kuului myös Nigel Harrison (Blondien entinen basisti) ja näyttelijä-muusikko Michael Des Barres. Burke oli Chequered Past -yhtyeen rumpali vuosina 1982–1984.
Burke tuurasi rumpalina Ramones-yhtyeessä lyhyen aikaa vuonna 1987 salanimellä Elvis Ramone. Levytyksiä Ramonesin kanssa ei ilmestynyt. Burke on sittemmin soittanut muiden entisten Ramonesin jäsenten kanssa syöpäsairaiden avustuskonserteissa. Clem soitti Eurythmicsin kanssa vuosina 1980–1988, oli mukana kolmella albumilla ja soitti Grammy-palkitulla ”Missionary Man” -kappaleella. Hän esiintyi myös Eurythmicsin kanssa Free Nelson Mandela -konsertissa vuonna 1988.
Vuosina 2004 ja 2005 Clem nauhoitti ja kiersi Nancy Sinatran kanssa, ja vuoden 2006 alussa hän oli mukana Kathy Valentinen (The Go-Go's, The Delphines) debyyttisooloalbumilla Light Years. Myöhemmin vuonna 2006 Clem oli mukana Miss Derringerin albumilla Lullabies. Vuonna 2006 hänet otettiin Rock and Roll Hall of Fameen yhdessä muiden Blondien jäsenten kanssa. Viime aikoina Clem on soittanut rumpuja yhtyeissä The Empty Hearts, Slinky Vagabonds  ja Hugh Cornwell Band.
Ramones
| --- | --- |
Studioalbumit:   Ramones  Leave Home  Rocket to Russia  Road to Ruin  End of the Century  Pleasant Dreams  Subterranean Jungle  Too Tough to Die  Animal Boy  Halfway to Sanity  Brain Drain  Mondo Bizarro  Acid Eaters  ¡Adios Amigos! 
Kokoelmat:   Ramones Mania  All the Stuff (And More!) Volume 1  All the Stuff (And More!) Volume 2  Hey Ho! Let's Go: The Anthology  Ramones Mania Vol. 2  Masters of Rock: Ramones  Best of the Chrysalis Years  Loud, Fast Ramones: Their Toughest Hits  The Chrysalis Years  The Best of the Ramones  Weird Tales of the Ramones  Greatest Hits 
Livealbumit:   It's Alive  Loco Live  Greatest Hits Live  We're Outta Here!  You Don't Come Close  Leave Home  NYC 1978 
Muuta:   Diskografia  Luettelo Ramonesin kappaleista  Luettelo Ramonesin konserteista
Lähteet:

1 2 3 4 5 6  Anders, Woody: Clem Burke Biography IMDb. Viitattu 31. 7. 2024.
Day of the Dead (Los Bastardos Finlandesesin albumi)

| Day of the Dead Los Bastardos Finlandeses |
| --- | --- | --- |

Studioalbumin tiedot
 Julkaistu: 20. maaliskuuta 2013
 Kesto: 35.36
 Levy-yhtiö: Ranka Kustannus
Listasijoitukset
  19. 
muut julkaisut
| Saved By Rock'n'Roll 2011 | Day of the Dead 2013 | BMF Ball 2015 |
Day of the Dead on Los Bastardos Finlandeses -yhtyeen viides albumi, joka julkaistiin 20. maaliskuuta 2013.
Kappaleet

Smokin' Dynamite – 3.44
Rocket Science – 3.39
The Day Of The Dead (Ballad Of The Undertaker) – 4.37
Goddess Of The Valley – 3.30
End Of The World – 3.58
You Can't – 2.58
Forever The Desperado – 2.52
End Of The Empire / A Kick In The Balls – 2.58
Old Dog In The Rain – 3.27
Last Call For Rock N Roll – 3.48
Arvostelut

Imperiumi: 7½/10
David Kramer

David Kramer -nimisiä henkilöitä:
David Kramer (s. 1951), eteläafrikkalainen muusikko
David Kramer (s. 1969), marshallinsaarelainen poliitikko
David Kramer (s. 1972), yhdysvaltalainen jalkapallomaalivahti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”David Kramer”, voi hakea sivunnimihaulla, laajalla sivunnimihaulla tai tekstihaulla.
Constante (1730)

| Constante |
| --- | --- |

Aluksen vaiheet
Rakentaja:  Real Astillero, Havanna
Laskettu vesille:  22. joulukuuta 1730
Palveluskäyttöön:  17. kesäkuuta 1733
Loppuvaihe:  myyty vuoden 1752 jälkeen
Tekniset tiedot
Pituus:  52,12 m
Leveys:  14,63 m
Syväys:  6,71 m
Aseistus
Aseistus:  Alempi tykkikansi: 26 × 24 naulan tykkiä Ylempi tykkikansi: 28 × 12 naulan tykkiä Puoli- ja etukansi: 10 × 6 naulan tykkiä
Constante eli San Cristóbal oli Espanjan laivaston vuonna 1730 vesille laskettu Constante-luokan kaksikantinen 64-tykkinen linjalaiva.
Valmistus

Alus tilattiin Havannasta Kuubasta. Alus laskettiin vesille 22. joulukuuta 1730. Se luovutettiin 10. kesäkuuta 1732 Espanjan laivastolle, joka otti sen palvelukseen 17. kesäkuuta 1732.